

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 01.072025**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 20.05.2025, me Nr. Prot. 241/25-11/H ka pranuar kërkesën për Njoftim të Përqendrimit, (e plotësuar me datën 10.06.2025 dhe 25.06.2025) përmes, Sotir Sokoli - Përfaqësues Ligjor, lidhur me shitblerjen e aseteve si dhe transferimin e përdoruesve fundorë/klientelës së ATM Fiber sh.p.k (shitës) për Artmotion Sh.P.K. (blerës).

Njoftimi për Përqendrim është i bazuarnëMarrëveshjen e Shitblerjes së aseteve si dhe Marrëveshjen e Përdoruesve të Fundit, të lidhura më 15.05.2025, ndërmjet Artmotion Sh.p.k. dhe ATM Fiber Sh.p.k.

**Palët në Përqendrim:**

**Artmotion Sh.P.K.**,një ndërmarrje me përgjegjësi të kufizuar, e regjistruar**,** pranë Agjencisë së Regjistrimit të Bizneseve (ARBK), me numër unik identifikues: 810200866, me adresë në, rr. Lidhja e Pejës P.n (ish-Fabrika e Amortizatorëve), 10000, Prishtinë. E njëjta merret me aktivitete kabllore, shërbime të internetit dhe televizionit digjital.

**ATM Fiber Sh.P.K.**, një ndërmarrje me përgjegjësi të kufizuar, e regjistruar**,** pranë Agjencisë së Regjistrimit të Bizneseve (ARBK), me numër unik identifikues: 810159021, me adresë në, rr. Agim Kelmendi p.n fshati Bellacërkë , Komuna Rahovec. E njëjta merret me aktivitete kabllore, shërbime të internetit dhe televizionit digjital.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: [info.konkurrenca@rks-gov.net](mailto:info.konkurrenca@rks-gov.net), në afat prej 15 ditëve nga dita e publikimit në webfaqe të AKRK-së.